CELEX: 62016CN0083
Language: et
Date: 2016-02-12 00:00:00
Title: Kohtuasi C-83/16: Eelotsusetaotlus, mille on esitanud Administrativen sad Sofia-grad (Bulgaaria) 12. veebruaril 2016 – „Heta Asset Resolution Bulgaria” OOD versus Nachalnik na Mitnitsa Stolichna

18.4.2016   
            
            
               ET
            
            
               Euroopa Liidu Teataja
            
            
               C 136/19
            
         Eelotsusetaotlus, mille on esitanud Administrativen sad Sofia-grad (Bulgaaria) 12. veebruaril 2016 – „Heta Asset Resolution Bulgaria” OOD versus Nachalnik na Mitnitsa Stolichna
   (Kohtuasi C-83/16)
   (2016/C 136/25)
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad Sofia-grad
   
      Põhikohtuasja pooled
   
   
      Kaebaja:„Heta Asset Resolution Bulgaria” OOD
   
      Vastustaja: Nachalnik na Mitnitsa Stolichna
   
      Eelotsuse küsimused
   
   
               1.
            
            
               Kas nõukogu 12. oktoobri 1992. aasta määruse (EMÜ) nr 2913/92 (1), millega kehtestatakse ühenduse tolliseadustik, artikli 161 lõiget 5 ja artikli 210 lõiget 3 tuleb tõlgendada nii, et ühenduse tolliterritooriumilt kaupu väljaviiv isik on kõnealusel territooriumil resideeriv isik, kes on kaupade müüki kolmanda riigi residendist isikule käsitleva lepingu pool, kui kõnealune leping on alus, et suunata kaup viidatud määruse kohaselt ekspordiprotseduurile?
            
         
               2.
            
            
               Kas määruse (EMÜ) nr 2913/92 artikli 161 lõiget 1 ja artikli 210 lõiget 1 tuleb tõlgendada nii, et sellistel asjaoludel nagu põhikohtuasjas on tegemist ekspordiga ja et tollivõlg ekspordil tekib laeva (jahi) suhtes, mille lipuriik on liidu liikmesriik, üksnes tulenevalt müüki kolmanda riigi residendist isikule käsitlevast lepingust ja laeva kustutamisest selle liikmesriigi laevaregistritest?
            
         
               3.
            
            
               Kas komisjoni 2. juuli 1993. aasta määruse (EMÜ) nr 2454/93 (2), millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, artikli 795 lõike 1 kolmanda lõigu punkti b tuleb tõlgendada nii, et sellistel asjaoludel nagu põhikohtuasjas on sellise laeva (jaht) ekspordil, mille lipuriik on liidu liikmesriik, laeva müüki kolmanda riigi residendist isikule käsitlev leping ja laeva kustutamine selle liikmesriigi laevaregistritest piisavad tõendid viidatud sätte tähenduses?
            
         
               4.
            
            
               Kas määruse (EMÜ) nr 2454/93 artikli 795 lõike 1 kolmanda lõigu punktist b ja neljandast lõigust koosmõjus artikli 796e lõike 1 punktiga b järeldub, et asjaomase pädeva tolliasutuse hinnang piisavate tõendite [olemasolu] kohta vastavalt viidatud määruse artikli 796da lõikele 4 on põhikohtuasja asjaoludel siduv ja seda ei kontrolli tolliasutus, kelle pädevuses on tollideklaratsiooni tagantjärele vastuvõtmine esimesena nimetatud sätte tähenduses?
            
         
      (1)  EÜT L 302, lk 1; ELT eriväljaanne 02/04, lk 307.
   
      (2)  EÜT L 253, lk 1; ELT eriväljaanne 02/06, lk 3.